ประกาศกระทรวงการพัฒนาสังคมและความมั่นคงของมนุษย์ประกาศกระทรวงการพัฒนาสังคมและความมั่นคงของมนุษย์เรื่อง กำหนดหลักเกณฑ์ วิธีการ และเงื่อนไขการคุ้มครองการส่งเสริม และการสนับสนุนการอำนวยความสะดวกและความปลอดภัยโดยตรงแก่ผู้สูงอายุในการบริการสาธารณะอื่น[๑] อาศัยอำนาจตามความในมาตรา๑๑ (๕) มาตรา ๑๑ วรรคสาม และมาตรา๒๔ แห่งพระราชบัญญัติผู้สูงอายุ พ.ศ. ๒๕๔๖ ประกอบข้อ ๑๑(๒) ของประกาศสำนักนายกรัฐมนตรีเรื่อง กำหนดหน่วยงานรับผิดชอบในการดำเนินการตามพระราชบัญญัติผู้สูงอายุ พ.ศ. ๒๕๔๖ ลงวันที่ ๒๘ กรกฎาคมพ.ศ. ๒๕๔๗ รัฐมนตรีว่าการกระทรวงการพัฒนาสังคมและความมั่นคงของมนุษย์จึงออกประกาศไว้ดังต่อไปนี้ข้อ ๑ ประกาศนี้เรียกว่า ประกาศกระทรวงการพัฒนาสังคมและความมั่นคงของมนุษย์เรื่อง กำหนดหลักเกณฑ์ วิธีการ และเงื่อนไขการคุ้มครอง การส่งเสริม และการสนับสนุนการอำนวยความสะดวกและความปลอดภัยโดยตรงแก่ผู้สูงอายุในการบริการสาธารณะอื่นข้อ ๒ การบริการสาธารณะอื่น หมายความว่า การดำเนินการใดๆ ของหน่วยงานในสังกัดกระทรวงการพัฒนาสังคมและความมั่นคงของมนุษย์ เพื่อให้ผู้สูงอายุได้รับการคุ้มครองการส่งเสริมและการสนับสนุน โดยได้รับความสะดวกและความปลอดภัยในการดำเนินการนั้น ๆข้อ ๓ ให้สำนักงานพัฒนาสังคมและความมั่นคงของมนุษย์จังหวัดดำเนินการ ดังนี้(๑) จัดสถานที่ โต๊ะ เก้าอี้ให้บริการสำหรับผู้สูงอายุไว้เป็นสัดส่วนในสำนักงาน(๒) ให้บริการแก่ผู้สูงอายุเป็นลำดับต้นหรือเป็นกรณีพิเศษโดยเน้นบริการแบบเบ็ดเสร็จ(๓) จัดสิ่งอำนวยความสะดวกให้แก่ผู้สูงอายุเช่น รถเข็นนั่ง ไม้เท้า ราว อุปกรณ์ในห้องน้ำ(๔) จัดทำแผนผังช่องทางการให้บริการที่เหมาะกับผู้สูงอายุ(๕) เป็นศูนย์กลางในการประสานขอความร่วมมือรวมทั้งรณรงค์และประชาสัมพันธ์ให้หน่วยงานของรัฐ ภาคเอกชน องค์กรปกครองส่วนท้องถิ่นและประชาชนในจังหวัดให้ตระหนักถึงความสำคัญเกี่ยวกับการอำนวยความสะดวกและความปลอดภัยในการให้บริการแก่ผู้สูงอายุ(๖) จัดทำโครงการหรือกิจกรรมเชิงรุกเพื่ออำนวยความสะดวกและความปลอดภัยในการให้บริการแก่ผู้สูงอายุที่อยู่ในพื้นที่เช่น การออกหน่วยเคลื่อนที่ข้อ ๔ ให้กรมพัฒนาสังคมและสวัสดิการ และหน่วยงานในสังกัดกรมพัฒนาสังคมและสวัสดิการดำเนินการ ดังนี้(๑) จัดสถานที่ โต๊ะ เก้าอี้ให้บริการสำหรับผู้สูงอายุไว้เป็นสัดส่วนในสำนักงาน(๒) ให้บริการแก่ผู้สูงอายุเป็นลำดับต้นหรือเป็นกรณีพิเศษโดยเน้นบริการแบบเบ็ดเสร็จ(๓) จัดสิ่งอำนวยความสะดวกให้แก่ผู้สูงอายุเช่น รถเข็นนั่ง ไม้เท้า ราว อุปกรณ์ในห้องน้ำ(๔) จัดทำแผนผังช่องทางการให้บริการที่เหมาะกับผู้สูงอายุ(๕) เป็นศูนย์กลางในการประสานขอความร่วมมือรวมทั้งรณรงค์และประชาสัมพันธ์ให้หน่วยงานของรัฐ ภาคเอกชน องค์กรปกครองส่วนท้องถิ่นและประชาชนในจังหวัดให้ตระหนักถึงความสำคัญเกี่ยวกับการอำนวยความสะดวกและความปลอดภัยในการให้บริการแก่ผู้สูงอายุ(๖) จัดทำโครงการหรือกิจกรรมเชิงรุกเพื่ออำนวยความสะดวกและความปลอดภัยในการให้บริการแก่ผู้สูงอายุที่อยู่ในพื้นที่เช่น การออกหน่วยเคลื่อนที่(๗) จัดทำมาตรฐานในการจัดบริการสำหรับผู้สูงอายุในสถานสงเคราะห์(๘) จัดสถานที่ของหน่วยงานให้ผู้สูงอายุจัดกิจกรรมหรือประชุม หรือเป็นศูนย์กลางในการดำเนินงานของผู้สูงอายุข้อ ๕ ให้สำนักงานกิจการสตรีและสถาบันครอบครัว สนับสนุนศูนย์พัฒนาครอบครัวในชุมชน(ศพค.) ซึ่งเป็นองค์กรประชาชนภายใต้การสนับสนุนและกำกับขององค์กรปกครองส่วนท้องถิ่นเพื่อเป็นศูนย์เฝ้าระวังปัญหาของผู้สูงอายุและครอบครัวข้อ ๖ ให้การเคหะแห่งชาติ จัดสถานที่และให้มีอุปกรณ์สำหรับบริการผู้สูงอายุที่อยู่อาศัยในพื้นที่ของชุมชนการเคหะแห่งชาติข้อ ๗ ให้สำนักงานส่งเสริมสวัสดิภาพและพิทักษ์เด็กเยาวชน ผู้ด้อยโอกาส คนพิการ และผู้สูงอายุ เป็นศูนย์กลางในการประสานขอความร่วมมือรวมทั้งรณรงค์และประชาสัมพันธ์ให้หน่วยงานของรัฐ ภาคเอกชน องค์กรปกครองส่วนท้องถิ่นและประชาชนตระหนักถึงความสำคัญเกี่ยวกับการอำนวยความสะดวกและความปลอดภัยในการให้บริการแก่ผู้สูงอายุข้อ ๘ให้อาสาสมัครพัฒนาสังคมและความมั่นคงของมนุษย์ อำนวยความสะดวกแก่ผู้สูงอายุในหมู่บ้านโดยเฉพาะผู้สูงอายุที่ยากจนและประสบปัญหาในการเดินทางมาขอรับบริการ โดยทำหน้าที่รับเรื่องสอบข้อเท็จจริงเบื้องต้น และประสานงานกับสำนักงานพัฒนาสังคมและความมั่นคงของมนุษย์จังหวัดและหน่วยงานต่างๆ รวมทั้งประสานการจัดหาพาหนะเดินทางนำผู้สูงอายุไปรับบริการหรือร่วมกิจกรรมต่าง ๆประกาศ ณ วันที่ ๒๓ ธันวาคม พ.ศ. ๒๕๔๗สรอรรถกลิ่นประทุมรัฐมนตรีว่าการกระทรวงการพัฒนาสังคมและความมั่นคงของมนุษย์วิชชุตา/ผู้จัดทำ๑๙ ธันวาคม ๒๕๕๔ปริญสินีย์/ปรับปรุง๒๐ กันยายน ๒๕๕๖[๑] ราชกิจจานุเบกษาเล่ม ๑๒๒/ตอนที่ ๑๐ ง/หน้า ๓๔/๓ กุมภาพันธ์ ๒๕๔๘